ประกาศนายทะเบียนทั่วราชอาณาจักรเรื่อง ให้เจ้าของรถที่จะเสียภาษีประจำปีนำรถไปตรวจสภาพ ตามที่ได้มีประกาศนายทะเบียนทั่วราชอาณาจักรเรื่อง ให้เจ้าของรถที่จะเสียภาษีประจำปีนำรถไปตรวจสภาพ พ.ศ. ๒๕๖๒ ลงวันที่ ๒๙ พฤศจิกายนพ.ศ. ๒๕๖๒ ไว้แล้ว นั้นโดยที่เป็นการสมควรแก้ไขปรับปรุงประกาศดังกล่าวเพื่อกำหนดให้รถบางประเภทต้องได้รับการตรวจสภาพก่อนเสียภาษีประจำปีเป็นการเพิ่มเติมอันจะทำให้รถที่จะเสียภาษีประจำปีมีความมั่นคงแข็งแรงและมีความปลอดภัยในการใช้งาน อาศัยอำนาจตามความในมาตรา ๓๖ แห่งพระราชบัญญัติรถยนต์พ.ศ. ๒๕๒๒ ซึ่งแก้ไขเพิ่มเติมโดยพระราชบัญญัติรถยนต์ (ฉบับที่ ๗) พ.ศ. ๒๕๓๐ นายทะเบียนทั่วราชอาณาจักรออกประกาศไว้ ดังต่อไปนี้ข้อ ๑ ให้ยกเลิกประกาศนายทะเบียนทั่วราชอาณาจักร เรื่องให้เจ้าของรถที่จะเสียภาษีประจำปีนำรถไปตรวจสภาพพ.ศ. ๒๕๖๒ ลงวันที่ ๒๙ พฤศจิกายน พ.ศ. ๒๕๖๒ข้อ ๒ เจ้าของรถดังต่อไปนี้ ต้องนำรถไปตรวจสภาพก่อนเสียภาษีประจำปีโดยให้ตรวจสภาพล่วงหน้าก่อนถึงวันครบกำหนดเสียภาษีประจำปีได้ไม่เกิน๑ เดือน ณ สำนักงานขนส่งในเขตจังหวัดที่รถนั้นจดทะเบียน (๑) รถยนต์รับจ้างระหว่างจังหวัด(๒) รถยนต์รับจ้างบรรทุกคนโดยสารไม่เกิน ๗คน (รถแท็กซี่)(๓) รถยนต์สี่ล้อเล็กรับจ้าง(๔) รถยนต์รับจ้างสามล้อ(๕) รถยนต์บริการธุรกิจ(๖) รถยนต์บริการทัศนาจร(๗) รถยนต์บริการให้เช่า(๘) รถจักรยานยนต์สาธารณะข้อ ๓ เจ้าของรถดังต่อไปนี้ ต้องนำรถไปตรวจสภาพก่อนเสียภาษีประจำปีโดยให้ตรวจสภาพล่วงหน้าก่อนถึงวันครบกำหนดเสียภาษีประจำปีได้ไม่เกิน๓ เดือน ณ สำนักงานขนส่งทุกแห่ง เว้นแต่รถตาม (๓) ให้ตรวจสภาพได้ที่สำนักงานขนส่งในเขตจังหวัดที่รถนั้นจดทะเบียน (๑) รถยนต์นั่งส่วนบุคคลที่มีที่นั่งสูงสุดตามที่ผู้ผลิตกำหนดไว้ในข้อมูลรายละเอียดจำเพาะ(Specification) เกิน ๑๒ ที่นั่งดังนี้ (ก) รถที่จดทะเบียนตามระเบียบกรมการขนส่งทางบกว่าด้วยการขอจดทะเบียนรถยนต์นั่งส่วนบุคคลที่มีที่นั่งเกิน ๑๒ ที่นั่ง และรถยนต์บรรทุกส่วนบุคคลที่มีน้ำหนักรถเกิน๒,๒๐๐ กิโลกรัมพ.ศ. ๒๕๕๘ ลงวันที่ ๑๔ พฤษภาคม ๒๕๕๘ (ข) รถที่จดทะเบียนตามระเบียบกรมการขนส่งทางบกว่าด้วยการขอจดทะเบียนรถยนต์ส่วนบุคคลตามกฎหมายว่าด้วยรถยนต์พ.ศ. ๒๕๕๘ ลงวันที่ ๑๘ มีนาคม ๒๕๕๘ ตั้งแต่วันที่ ๒๓ มีนาคม ๒๕๕๘ ถึงวันที่ ๑๓ พฤษภาคม๒๕๕๘ (ค) รถที่จดทะเบียนตามพระราชบัญญัติการขนส่งทางบกพ.ศ. ๒๕๒๒ ก่อนวันที่ ๒๓ มีนาคม ๒๕๕๘ และได้แจ้งเลิกใช้รถตามมาตรา ๗๙ หรือทะเบียนระงับตามมาตรา ๘๖/๔ หรือถูกยกเลิกหรือเพิกถอนการจดทะเบียนแล้วนำมาขอจดทะเบียนตามพระราชบัญญัติรถยนต์ พ.ศ.๒๕๒๒ ตั้งแต่วันที่ ๑๔ พฤษภาคม ๒๕๕๘ (๒) รถยนต์บรรทุกส่วนบุคคลที่มีน้ำหนักรถเกิน๒,๒๐๐ กิโลกรัม(๓) รถยนต์สามล้อส่วนบุคคล(๔) รถยนต์ส่วนบุคคลและรถจักรยานยนต์ส่วนบุคคลที่ได้รับอนุญาตให้ทำการแก้ไขเพิ่มเติมหรือดัดแปลงรถที่มีผลกระทบต่อความมั่นคงแข็งแรงและความปลอดภัยในการใช้งานได้แก่ โครงคัสซี ตัวถัง ระบบบังคับเลี้ยว ระบบรองรับน้ำหนักและช่วงล่าง และช่วงล้อข้อ ๔ ภายใต้บังคับความในข้อ ๓ เจ้าของรถดังต่อไปนี้ต้องนำรถไปตรวจสภาพก่อนเสียภาษีประจำปี โดยให้ตรวจสภาพล่วงหน้าก่อนถึงวันครบกำหนดเสียภาษีประจำปีได้ไม่เกิน๓ เดือน ณ สถานตรวจสภาพรถที่ได้รับอนุญาตตามกฎหมายว่าด้วยการขนส่งทางบก(๑) รถยนต์ส่วนบุคคล ที่มีอายุการใช้งานครบ๗ ปี นับแต่วันที่จดทะเบียนครั้งแรก ได้แก่(ก) รถยนต์นั่งส่วนบุคคลไม่เกิน ๗ คน(ข) รถยนต์นั่งส่วนบุคคลเกิน ๗ คน(ค) รถยนต์บรรทุกส่วนบุคคล(๒) รถจักรยานยนต์ส่วนบุคคลที่มีอายุการใช้งานครบ๕ ปี นับแต่วันที่จดทะเบียนครั้งแรกในกรณีรถตามวรรคหนึ่งเป็นรถของส่วนราชการองค์กรตามรัฐธรรมนูญ องค์กรปกครองส่วนท้องถิ่นมหาวิทยาลัยและสถาบันอุดมศึกษาของรัฐ องค์การมหาชน และหน่วยงานอื่นของรัฐตามที่กำหนดในกฎกระทรวง และรถของบุคคลในคณะผู้แทนทางการทูตคณะผู้แทนทางกงสุล องค์การระหว่างประเทศ หรือทบวงการชำนัญพิเศษแห่งสหประชาชาติซึ่งประจำอยู่ในประเทศไทย และรถของสำนักงานเศรษฐกิจและการค้าของต่างประเทศที่จัดตั้งขึ้นในประเทศไทยตามความตกลงระหว่างรัฐบาลไทยกับรัฐบาลต่างประเทศและรถของเจ้าหน้าที่สำนักงานดังกล่าว ให้นำรถไปตรวจสภาพก่อนเสียภาษีประจำปีณ สำนักงานขนส่งทุกแห่ง หรือสถานตรวจสภาพรถที่ได้รับอนุญาตตามกฎหมายว่าด้วยการขนส่งทางบกข้อ ๕ กรณีเจ้าของรถประสงค์จะขอเสียภาษีประจำปีพร้อมกับการดำเนินการทางทะเบียน เช่น การแจ้งเปลี่ยนสี เครื่องยนต์ชนิดเชื้อเพลิง และติดตั้งโครงหลังคาหรือโครงเหล็กเสริมกระบะข้างรถ เปลี่ยนแปลงแหนบเพลา และขนาดของยาง รวมถึงกรณีรถที่แผ่นป้ายทะเบียนสูญหาย ถูกทำลาย ชำรุด หรือลบเลือน ให้เจ้าของรถนำรถไปตรวจสภาพได้ ณ สำนักงานขนส่งทุกแห่งเว้นแต่กรณีเจ้าของรถมีความประสงค์จะขอออกแผ่นป้ายทะเบียนรถพร้อมกับเสียภาษีประจำปีให้เจ้าของรถนำผลการตรวจสภาพไปดำเนินการเสียภาษีประจำปีและขอออกแผ่นป้ายทะเบียนรถใหม่ ณ สำนักงานขนส่งที่รถนั้นอยู่ในความรับผิดชอบข้อ ๖ รถยนต์ส่วนบุคคลและรถจักรยานยนต์ส่วนบุคคลที่ค้างชำระภาษีประจำปีเกิน ๑ ปี แต่ไม่เกิน ๓ ปี ให้เจ้าของรถนำรถไปตรวจสภาพณ สำนักงานขนส่งทุกแห่ง หรือสถานตรวจสภาพรถที่ได้รับอนุญาตตามกฎหมายว่าด้วยการขนส่งทางบกข้อ ๗[๑] ประกาศนี้ให้ใช้บังคับเมื่อพ้นกำหนดสามสิบวันนับถัดจากวันประกาศในราชกิจจานุเบกษาเป็นต้นไปประกาศ ณวันที่ ๑๖ มิถุนายน พ.ศ. ๒๕๖๓จิรุตม์วิศาลจิตรอธิบดีกรมการขนส่งทางบกนายทะเบียนทั่วราชอาณาจักรพิไลภรณ์/จัดทำ๑ กันยายน ๒๕๖๓สุภาทิพย์/ตรวจ๑๖ กันยายน ๒๕๖๓[๑] ราชกิจจานุเบกษาเล่ม ๑๓๗/ตอนพิเศษ ๑๙๑ ง/หน้า ๓๕/๒๐ สิงหาคม ๒๕๖๓